钦定古今图书集成/明伦汇编/氏族典/第333卷 > 刘荣祖
## 钦定古今图书集成/明伦汇编/氏族典/第333卷 > 刘荣祖

按《南史刘怀肃传》，怀肃弟怀慎，庶长子荣祖，少好骑
射，为武帝所知。及卢循攻逼，时贼乘小舰入淮拔栅，
武帝宣令三军不得辄射贼，荣祖不胜愤怒，冒禁射
之，所中应弦而倒，武帝奇焉。以战功参太尉军事，从
讨司马休之，陷阵身被数创。及帝北伐，转镇西中兵
参军，大破魏军于半城。帝大享将士，谓荣祖曰：“卿以
寡克众，攻无坚城，虽古名将，何以过此。”永初中，为辅
国将军，追论半城功，赐爵都乡侯。荣祖为人轻财贵
义，善抚将士。卒于官。